கேள்வி: செம்பழுப்பு மார்புப் பசையெடுப்பான் பற்றி விளக்கவும்.
பதில்: செம்பழுப்பு மார்புப் பசையெடுப்பான் ( ''Chestnut-bellied nuthatch'' ) என்பது சிட்டிடே குடும்பத்தைச் சேர்ந்த பறவை இனமாகும். இது இந்தியத் துணைக்கண்டம் இந்தியா, திபெத்து வங்காளதேசம், பூட்டான் மற்றும் நேபாளம் ஆகிய நாடுகளில் காணப்படுகிறது. இது துணை வெப்பமண்டல அல்லது வெப்பமண்டல காடுகளிலும், வறண்ட அல்லது ஈரப்பதமான காடுகளிலும், மலை மற்றும் தாழ்நில காடுகளிலும் காணப்படுகிறது.
கேள்வி: செம்பழுப்பு மார்புப் பசையெடுப்பான் - விளக்கம் பற்றி தகவல் சொல்.
பதில்: இந்த இனம் பர்மிய பசையெடுப்பானை மிகவும் ஒத்திருக்கிறது, ஆனால் இது கனமான அலகைக் கொண்டுள்ளது. சிட்டுக்குருவியை விட சிறியதான இது சுமார் 15 செ.மீ. நீளம் இருக்கும். அலகு கொம்பு நிறமான கருப்பாகவும், விழிப்படலம் பழுப்பாகவும், கால்கள் ஈய நிறத்திலும் இருக்கும். உடலின் மேற்பகுதி நீலந்தோய்ந்த கருஞ்சாம்பல் நிறம். அலகடியிலிருந்து கண்கள் வழியாகப் பிடரிவரைக் கருங்கோடுகள் நீண்டிருக்கக் காணலாம். நடுவாலிறகுகள் இரண்டு நீலமாகவே காட்சியளிக்கும். கன்னங்களும் மோவாயும் வெண்மை. மார்பு, வயிறு, வாலடி ஆகியன நல்ல செம்பழுப்பாக இருக்கும்.